Publication: Magyar Közlöny
Issue: MK-2001-59 (Year: 2001, Number: 59)
Era: 1990-2004
Section: meg. Az Alkotmánnyal összhangban a helyi önkormányzatokról szóló 1990. évi LXV. törvény (a továbbiakban: Ötv.)
Paragraph Index: 399

„20. § (2) A kijózanító állomások működésével összefüggő rendészeti teendők ellátását a belügyminiszter, az egészségügyi feladatok ellátását a népjóléti miniszter szabályozza. A kijózanító állomásokat az önkormányzat tartja fenn.” III. Az indítvány megalapozott. Az Alkotmány 43. § (2) bekezdése kimondja, hogy a helyi önkormányzati jogokat és kötelezettségeket törvény állapítja meg. Az Ötv. 1. § (5) bekezdése a helyi önkormányzatok, a 8. § (3) bekezdése pedig a települési önkormányzatok vonatkozásában külön is nevesíti, hogy kötelező feladat- és hatáskört önkormányzat számára csak törvényben lehet előírni. Az Alkotmány és az Ötv. e rendelkezéseiből egyértelműen következik, hogy a helyi önkormányzatokat az egészségügyi ellátás biztosítása körében terhelő kötelezettségek csak törvényben határozhatók meg. A helyi önkormányzatokat az egészségügyi ellátás területén terhelő és kötelezően ellátandó feladatok körét, az önkormányzatok ellátási kötelezettségének terjedelmét — az Ötv. keretei között — külön törvény, az Eü. törvény állapítja meg. Az Eü. törvény idézett 152. §-a meghatározza a települési önkormányzatok kötelező alapellátási feladatait, a települési képviselő-testület feladataként állapítja meg az alapellátások körzeteinek kialakítását, a körzet székhelyének kijelölését; a helyi önkormányzat (települési, megyei) kötelességévé teszi a tulajdonában vagy használatában levő járóbeteg-szakellátást, illetőleg a fekvőbetegszakellátást nyújtó egészségügyi intézmények működését. E törvény nem rendelkezik az alkoholmérgezettségi állapot megszüntetését, gyógykezelését végző kijózanító állomások működtetésének, fenntartásának kötelezettségéről, így arról sem, hogy az települési vagy megyei önkormányzati feladat-e. Csupán az MT. r. 20. § (2) bekezdésének második mondata állapítja meg: „A kijózanító állomásokat az önkormányzat tartja fent.” Az Alkotmány 44/A. §-a a helyi képviselő-testület jogaiként határozza meg, ezáltal pedig alkotmányos védelemben részesíti azokat az önkormányzati alapjogokat, amelyek a helyi önkormányzatok autonómiáját biztosítják. Ezek között az önkormányzati alapjogok között állapítja meg a 44/A. § (1) bekezdés a) pontja a képviselő-testületnek azt a jogát, hogy önkormányzati ügyekben önállóan szabályoz és igazgat, a 43. § (2) bekezdése pedig 2001/59. szám — a 44/A. § c) pontjával összhangban — azt, hogy a helyi önkormányzati jogokat és kötelezettségeket törvény határozza meg. Az Alkotmánybíróság álláspontja szerint a kötelezően ellátandó önkormányzati feladatok körének az MT r. kifogásolt előírása szerinti szabályozása sérti a helyi önkormányzatoknak az Alkotmány által védett autonómiáját. Az

Source: https://magyarkozlony.hu/hivatalos-lapok/5e0da1329158c412171a080ee22d38ac45fcfe83/dokumentumok/0ebd7df273c3a4935f7cd21938498a23da6760db/letoltes